CELEX: 62008TN0017
Language: et
Date: 2008-01-14 00:00:00
Title: Kohtuasi T-17/08 P: Marta Andreaseni 14. jaanuaril 2008 esitatud apellatsioonkaebus Euroopa Ühenduste Avaliku Teenistuse Kohtu 8. novembri 2007 . aasta otsuse peale kohtuasjas F-40/05: Andreasen vs. komisjon

8.3.2008   
            
            
               ET
            
            
               Euroopa Liidu Teataja
            
            
               C 64/60
            
         Marta Andreaseni 14. jaanuaril 2008 esitatud apellatsioonkaebus Euroopa Ühenduste Avaliku Teenistuse Kohtu 8. novembri 2007. aasta otsuse peale kohtuasjas F-40/05: Andreasen vs. komisjon
   (Kohtuasi T-17/08 P)
   (2008/C 64/97)
   Kohtumenetluse keel: prantsuse
   Pooled
   
      Apellatsioonkaebuse esitaja: Marta Andreasen (Barcelona, Hispaania) (esindaja: advokaat B. Marthoz)
   
      Teine menetluspool: Euroopa Ühenduste Komisjon
   Apellatsioonkaebuse esitaja nõuded
   
               —
            
            
               Tühistada Avaliku Teenistuse Kohtu 8. novembri 2007. aasta otsus kohtuasjas F-40/05, langetada asjas uus otsus, rahuldada apellandi esimeses astmes esitatud nõuded, sh kahju hüvitamise nõue;
            
         
               —
            
            
               mõista kohtukulud välja vastustajalt;
            
         
               —
            
            
               mõista kõik kohtukulud välja Euroopa Komisjonilt;
            
         
               —
            
            
               teise võimalusena tühistada Avaliku Teenistuse Kohtu 8. novembri 2007. aasta otsus kohtuasjas F-40/05, saata asi uueks läbivaatamiseks Avaliku Teenistuse Kohtule ja määrata, et kohtukulude kandmine otsustatakse edaspidi.
            
         Väited ja peamised argumendid
   Apellatsioonkaebuses palub apellant tühistada Avaliku Teenistuse Kohtu otsus, millega jäeti rahuldamata hagi, mille esemeks oli esiteks nõue tühistada 30. oktoobri 2004. aasta otsus, millega komisjon määras apellandile distsiplinaarmeetmena ametist kõrvaldamise ilma tema pensioniõigusi vähendamata, ja teiseks kahju hüvitamise nõue.
   Apellatsioonkaebuse toetuseks esitab apellant viis väidet.
   Esiteks väidab apellant, et Avaliku Teenistuse Kohus rikkus personalieeskirjade IX lisa artiklit 10, jättes kõnealuse sätte kohaldamisel teostamata esimeses astmes vaidlustatud otsuse õiguspärasuse ja proportsionaalsuse kontrolli, arvestades kohtuasja asjaolusid ja apellandi eriomast olukorda seoses tema tööülesannete laadiga.
   Apellandi teise väite kohaselt on rikutud ühenduse õigusaktide õiguspärasuse, ühenduse õigusaktide kohaldamise ajalise kehtivuse ja õiguskindluse põhimõtet, kuna Avaliku Teenistuse Kohus ei põhjendanud oma otsust, mis puudutab varasemates ja uutes personalieeskirjades sisalduvate sätete kohaldamist käesolevas asjas.
   Lisaks heidab apellant Avaliku Teenistuse Kohtule ette tema hindamisel olnud faktiliste asjaolude moonutamist.
   Samuti väidab apellant, et Avaliku Teenistuse Kohus tegi hindamisvea ja rikkus personalieeskirjade artikleid 11, 12, 17 ja 21, kuna ta ei põhjendanud kohtuotsust õiguslikult osas, milles ta kiitis nimetatud sätete kohaldamise heaks selliselt nagu seda oli tehtud esimeses astmes vaidlustatud otsuses.
   Viimaks väidab apellant, et Avaliku Teenistuse Kohus rikkus Euroopa Inimõiguste ja põhivabaduste kaitse konventsiooni artikli 6 lõikes 1 ja artiklis 13 ning Euroopa Liidu põhiõiguste harta artiklites 41 ja 47 sätestatud põhimõtteid.